**UČENJE NA DALJAVO: LIKOVNA UMETNOST 6. b**

Datum: **3. in 17. april 2020**

LIKOVNA NALOGA: **ARHITEKTURNO OBLIKOVANJE, MATERIALI V ARHITEKTURI /**

**OCENJEVANJE LIKOVNIH DEL bo 18. – 22. 5.**

LIKOVNI MOTIV: **PRAVLJIČNA HIŠA Z BALKONOM**

LIKOVNA TEHNIKA, MATERIALI: svinčnik, kemični svinčnik, flomastri, barvni svinčniki, kolaž papir, karton (lahko izbiraš)

Format: A4 ali A3

Predvideni čas: **4 šolske ure**

**Do 18. maja 2020 svoj izdelek dokončajte, nato ga fotografirajte in mi fotografijo prosim pošljite na naslov:**

[**vida.cizel@os-smarjeta.si**](mailto:vida.cizel@os-smarjeta.si)

**Izdelke bom ocenila, zato bodite pozorni na kriterije za ocenjevanje.**

**Tisti, ki ste svojo pravljično hišo z balkonom že dokončali, poglejte, če bi še kaj izboljšali, potem pa začnite z novo likovno nalogo.**

**KRITERIJI ZA OCENJEVANJE**

**1. HIŠA JE IZVIRNA, PRAVLJIČNA, POSEBNA**

**2. HIŠA JE DOSLEDNO IZDELANA, POVRŠINE SO ZAPOLNJENE**

**3. HIŠA IMA BALKON IN VELIKO DETAJLOV**

**4. IZDELEK JE ESTETSKI, BARVE IN MATERIALI SO PREMIŠLJENO IZBRANI**

**5. ODZIVNOST: IZ IZDELKA JE RAZVIDNO, DA JE VANJ VLOŽENEGA VELIKO TRUDA, LIKOVNO DELO JE BILO PRAVOČASNO ODDANO (do 18. 5. 2020)**

Datum: **8. maj 2020**

Likovna naloga: **SIMETRIČNO RAVNOVESJE**

Likovni motiv: **ČLOVEK, ŽIVAL, RAZLIČNI PREDMETI**

Likovna tehnika: kolaž, papir

Predvideni čas: 2 uri

**RAVNOVESJE NA RISBI, SLIKI, GRAFIKI, KIPU, ARHITEKTURI**

V učbeniku, na straneh 51 do 53 preberite besedilo in poglejte primere. Napišite v zvezek povzetek.

**PRAKTIČNO DELO**


Kolaž papir ali navaden bel papir ali kar imate doma na razpolago prepognite na polovico.

Ob prepognjenem robu narišite polovico razgibane figure. Figura je lahko fantazijska.

Narisano figuro izrežite, izrežite tudi posamezne dele znotraj figure. Ko boste figuro razgrnili, boste opazili, da je v simetričnem ravnovesju.

Zaradi prepognjenosti bo figura lahko samostojno stala. Izdelajte več primerov.

Za pomoč in lažje razumevanje poglejte primere na slikah.



**Merila za vrednotenje**

**1. Izdelki so v simetričnem ravnovesju**

**2. Likovni motiv je izviren, domiseln**

**3. Likovna tehnika je dosledno izvedena**

**4. Odzivnost: iz izdelkov je razvidno, da je v njih vložen trud, izdelki so bili pravočasno oddani (do 22. 5. 2020)**

Ko boste dokončali, prosim svoje izdelke fotografirajte in jih pošljete na moj naslov.

Želim vam prijetno ustvarjanje in vas lepo pozdravljam.